Absolventă a două facultăţi şi vorbitoare a patru limbi străine, engleză, germană, franceză şi italiană, bucureşteanca Diana Cristina Nica (27 de ani) şi-a uimit apropiaţii când a ales nu un job bine plătit în vreo multinaţională, ci unul remunerat mizer, într-o ţară sud-americană: Columbia. Decizia ei a căzut ca o bombă pentru familie, care, după ce Diana terminase Universitatea de Construcţii şi petrecuse 7 ani în Germania, cu o bursă de studii, se aştepta ca tânăra să aibă o viaţă lipsită de griji în ţară.

Predă într-o şcoală construită din bambus

Se pare că Diana visa dintotdeauna să facă voluntariat. Tocmai de aceea nu a avut nici o reţinere să scoată din buzunar 3.000 de euro pentru a pleca în America de Sud. “De curând, am avut ocazia să-mi împlinesc visul de a face voluntariat într-o ţară din lumea a treia. Aşa am ajuns în Columbia”, ne-a mărturist Diana, care acum îi învaţă limbi străine pe cei mai săraci locuitori din Cali, într-o şcoală construită din bambus. E profesoară pentru copii, dar şi pentru părinţii acestora. “Pentru a ajunge aici, am plătit unei fundaţii 3.000 de euro, iar acum, mie mi se plătesc transportul, mâncarea, care e 3 euro pe zi, şi 80 de euro lunar. Dar nu regret”, a completat tânăra. Familiile cărora le predă, sărace lipite pământului, trăiesc într-o lume în care violenţa face legea. “În fiecare zi, aud că cineva cunoscut a murit. Un copil din şcoala noastră a ajuns acasă şi a văzut cum tatăl i-a omorât mama, apoi s-a sinucis”, ne-a povestit românca. Chiar dacă asistă la asemenea orori, Diana nu vrea să se întoarcă acasă. Crede cu tărie că atunci când un om are totul la picioare devine leneş, egoist şi consideră că totul i se cuvine.

PARTENERI - GSP.RO De ce a s-a sfârșit abrupt cariera baschetbalistei Kovesi? Dezvăluiri făcute de fostul antrenor

PARTENERI - PLAYTECH Ce s-a ales de secretara de la Universitatea Politehnica care a filmat scene pentru adulți în facultate

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu